CELEX: 62014TN0688
Language: da
Date: 2014-09-19 00:00:00
Title: Sag T-688/14: Sag anlagt den 19. september 2014 — Airport Handling mod Kommissionen

3.11.2014   
            
            
               DA
            
            
               Den Europæiske Unions Tidende
            
            
               C 388/26
            
         Sag anlagt den 19. september 2014 — Airport Handling mod Kommissionen
   (Sag T-688/14)
   2014/C 388/32
   Processprog: italiensk
   
      Parter
   
   
      Sagsøger: Airport Handling SpA (Somma Lombardo, Italien) (ved advokaterne R. Cafari Panico og F. Scarpellini)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse K (2014) endelig af 9. juli 2014, hvormed Europa-Kommissionen indledte en formel undersøgelsesprocedure i sag SA.21420 (2014/NN) vedrørende stiftelsen af selskabet Airport Handling S.p.A, annulleres i sin helhed.
            
         
               —
            
            
               Subsidiært og for så vidt som Retten kun måtte tiltræde visse af de fremsatte klagepunkter i dette søgsmål, annulleres den ovenfor nævnte afgørelse for så vidt angår disse punkter.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende vedrører tilsidesættelse og fejlagtig anvendelse af artikel 107, stk. 1, TEUF og artikel 108, stk. 2, TEUF.
               
                           —
                        
                        
                           Sagsøgeren har gjort gældende, at afgørelsen er mangelfuld, idet Europa-Kommissionen fejlagtigt fastslog, at Airport Handling S.p.A. udgør SEA Handlings efterfølger på grundlag af en påstået økonomisk kontinuitet, og at den på grundlag af denne urigtige forudsætning vedtog afgørelsen om indledning af den formelle undersøgelsesprocedure.
                        
                     
         
               2.
            
            
               Andet anbringende vedrører også tilsidesættelse og fejlagtig anvendelse af artikel 107, stk. 1, TEUF og artikel 108, stk. 2 TEUF.
               
                           —
                        
                        
                           Sagsøgeren har i denne forbindelse gjort gældende, at afgørelsen er fejlagtig, for så vidt som Kommissionen fastslog, at kapitaliseringen af Airport Handling S.p.A. kan udgøre statsstøtte, der er uforenelig med markedet og har på grundlag af denne påståede fejl indledt en formel undersøgelsesprocedure.
                        
                     
         
               3.
            
            
               Tredje anbringende vedrører tilsidesættelse af princippet om god forvaltningsskik.
               
                           —
                        
                        
                           Sagsøgeren har i denne forbindelse gjort gældende, at Kommissionen ved at vedtage den anfægtede afgørelse har tilsidesat sin forpligtelse til at foretage en upartisk og påpasselig undersøgelse af de oplysninger, den var i besiddelse af og har tilsidesat forpligtelsen til at foretage en interesseafvejning.